作者:無名氏
標題:鄭月蓮秋夜雲窗夢・俏遍
內容:這搭兒才添歡慶，撲個空半晌痴呆諍。忽剌八夢斷碧天涯，空沒亂無緒無情。夜幾更，畫屏影裡，玉漏聲中，依舊的人孤另。薄設設衾寒枕冷，愁易感好夢難成。千愁萬恨斷腸人，怎當那半夜三更莫秋景。比及日出扶桑，月落西廂，敢折倒了人性命。(旦哭科，雲)張秀才也，你好下的也呵！(唱)。